Diari Oficial de la Generalitat Valenciana


Sumari del DOGV 6135, del 02-11-2009 (2009/12195)

RESOLUCIÓ de 12 de gener de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Candel Hijos, SL, per a una indústria de tractament i revestiment de metalls al terme municipal de Rafelbunyol (València). Expedient número 062/08 IPPC SCICo/ERB.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12349


Data del document
:   12-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 12 de gener de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Candel Hijos, SL, per a una indústria de tractament i revestiment de metalls al terme municipal de Rafelbunyol (València). Expedient número 062/08 IPPC SCICo/ERB. [2009/12445]  
Vist l'expedient de referència, incoat a instàncies de Vicente M. Candel Vicente, en nom de l'empresa Candel Hijos, SL, amb CIF A51633049 i domicili al carrer de l'Horteta, número 22, de Rafelbunyol (València), s'emet aquesta resolució de conformitat amb els següents  
Antecedents de fet  
Primer. Amb data 29 de juliol de 2008, Vicente M. Candel Vicente, en representació de la mercantil Candel Hijos, SL, va presentar un escrit al Registre del Centre de Tecnologies Netes mitjançant el qual comunicava l'existència d'un nou focus i variacions en les quantitats de residus produïts.  
Amb data 4 d'agost de 2008, es va rebre aquesta sol·licitud al Registre General de la Conselleria de Medi Ambient, Aigua, Urbanisme i Habitatge.   
A la sol·licitud s'adjunta una memòria descriptiva dels canvis esmentats anteriorment.  
Segon. Amb data 5 de setembre de 2008, es va notificar a l'empresa la resolució per la qual s'iniciava un procediment de modificació d'ofici de l'autorització ambiental integrada de què disposa.  
En aquesta mateixa data, es va remetre la documentació presentada per l'empresa a l'Ajuntament de Rafelbunyol, a fi que aquest emetera un informe sobre la modificació proposada, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental.   
Tercer. Amb data 7 d'octubre de 2008 es va rebre un informe favorable de l'Ajuntament de Rafelbunyol.  
Així mateix, s'ha incorporat a l'expedient l'informe del Servei de Protecció de l'Ambient Atmosfèric.  
Quart. Amb data 10 de desembre de 2008, es va remetre el tràmit d'audiència a l'interessat, sense que s'hi hagen presentat al·legacions.  
Als fets anteriors són aplicables els següents  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'Administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
  
\* \* \* \* \*  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc,  
Primer  
Modificar la Resolució de 17 d'abril de 2008, per la qual s'atorgava l'autorització ambiental integrada a l'empresa Candel Hijos, SL, per a les instal·lacions de tractament i revestiment de metalls, ubicades al carrer de l'Horteta, número 22, de Rafelbunyol (València), inscrita en el Registre General d'Instal·lacions IPPC de la Comunitat Valenciana amb el número 160-08/AAI/CV.  
La modificació afectarà els aspectes següents:   
1. Valors límit d'emissió  
1.1. Emissions atmosfèriques  
S'ha d'incloure en l'autorització el focus d'emissió a l'atmosfera F-4, i la taula queda de la manera següent:  
El nou focus ha de complir les condicions incloses en l'autorització ambiental integrada concedida.  
3. Procediments i mètodes de gestió de residus  
3.1. Producció de residus  
La taula següent reflecteix les modificacions en la capacitat de producció de residus:  
\* \* \* \* \*  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de gener de 2009.- El director general per al Canvi Climàtic: Jorge Lamparero Lázaro.